Nos magister Guillermus de Clamciaco, canonicus et officialis Eduensis, etc., notum facimus quod domina Rainiars, relicta domini Guidonis de Ribello, et Joannes et Guillermus filii eorumdem, etc., recognoverunt in jure coram nobis, Edue, se debere et teneri.... priori et conventui monasterii S. Martini Eduensis viginti solidos divionenses singulis annis in festo S. Symphoriani propriis priori et conventui in dicto monasterio S. Martini persolvendos pro anniversario domini Bartholomei de Ribello militis annuatim in eodem monasterio faciendo; qui dicti viginti solidi prius assisi et assignati erant super mansum de Aguylle. Et ut melius et absque defectu dicti solidi ad dictum festum persolvantur a dicta domina et filiis supradictis et etiam heredibus eorumdem...., ipsos viginti solidos super dictum mansum et super feodum de Vylleynes cum pertinenciis ejusdem, quod feodum tenent et tenere debent a religioso viro abbate, et monasterio S. Martini Eduensis, etc. Datum et actum anno Domini M CC LX mense julii.